দীর্ঘ তিন বছর পরে ওয়ানডে-তে ফিরেই বিশাল ছক্কা হাঁকিয়ে আন্দ্রে রাসেল হয়ে গেলেন খবর। তাঁর হাঁকানো ছক্কা নিয়েই সোশ্যাল নেটওয়ার্কিং সাইটে আলোড়ন। আইপিএল-এ কলকাতা নাইটরাইডার্স-এর হয়ে বিশাল সব ছক্কা হাঁকানোর জন্য বিখ্যাত রাসেল। কেকেআর-এর দুঃসময়ে ব্যাট করতে নামতেন ক্যারিবিয়ান তারকা। তার পরেই তাঁর ব্যাট কথা বলতে শুরু করে দিত। প্রত্যাবর্তনের ম্যাচে বাংলাদেশের বাঁ হাতি পেসার মুস্তাফিজুর রহমানের বলে ১০৪ মিটারের বিশাল ছক্কা হাঁকিয়ে রাসেল জানান দেন তাঁর উপস্থিতি।

এই বিষয়ে অন্যান্য খবর

অবিশ্বাস্য ক্যাচ গেইলের! ক্যারিবিয়ান দৈত্যের অসাধ্য সাধন, দেখুন ভিডিও 


২০১৫-র নভেম্বরের পর থেকে ওয়েস্ট ইন্ডিজ দলে ছিলেন না রাসেল। প্রত্যাবর্তনের ম্যাচটা সুখকর হল না তাঁর কাছে। ওয়েস্ট ইন্ডিজকে জেতাতে পারেননি রাসেল। তবে মুস্তাফিজের বলে বিশাল ছক্কা হাঁকিয়ে রাসেল সবার নজর কেড়ে নেন। 
৩৮ তম ওভারে ব্যাট করতে নেমেছিলেন রাসেল। আট নম্বরে ব্যাট করতে নেমেছিলেন তিনি। ম্যাচ ততক্ষণে ওয়েস্ট ইন্ডিজের হাতের বাইরে চলে গিয়েছে। বাংলাদেশের বাঁ হাতি পেসারের বল মিড উইকেটের উপর দিয়ে মাঠের বাইরে পাঠিয়ে দেন রাসেল। সেই বল আর খুঁজে পাওয়া যায়নি। আম্পায়ার নতুন বলে খেলা শুরু করেন। পরের বলেই জোরালো স্ট্রেট ড্রাইভ হাঁকান রাসেল। সেই শটে আহত হওয়ার আশঙ্কা ছিল আম্পায়ারের। কোনওরকমে সেই যাত্রায় বেঁচে যান আম্পায়ার। বেশিক্ষণ অবশ্য টেকেননি রাসেল। ১২ বলে ১৩ রান করেন তিনি। ওই ১৩ রানের মধ্যেই ছিল বিশাল ছক্কা। বাংলাদেশ ম্যাচটা ৪৮ রানে জিতে নেয়। ফলে ওয়ানডে সিরিজে ১-০ এগিয়ে বাংলাদেশ। 


 

pic.twitter.com/KZrAYyTerD
— Hit wicket (@KetanPa99513423) 23 July 2018